Doh Ray Mi | Kyknet
DStv.com > Kyknet > Profiele > Doh Ray Mi > Doh Ray Mi	Tuis
Doh Ray Mi 22 Aug 2011 | 11:19 am Tweet Doh Ray Mi gaan oor drie musikante wat deel is van 'n musiekgroep. Doh is 'n haas wat die klavier bespeel. Sy is baie slim en verantwoordelik - sy speel dikwels die 'moeder' vir die ander twee. Sy help graag uit by die Milkshake Bar. Ray, 'n meerkat, is 'n kitaarspeler wat donkerbrille en 'n leerbaadjie dra. Hy is stout, energiek en impulsief, wat dikwels daartoe lei dat hy in die moeilikheid beland. Hy moet partykeer skottelgoed was by die Milkshake Bar - om te betaal vir sy melkskommel!
Mi is 'n apie wat die dromme speel. Hy is baie nuuskierig en vra baie vrae. Hy is nie baie slim nie, so die ander moet gereeld dinge vir hom baie stadig verduidelik.
Die ander karakters in die storie sluit in Mama Z die vlakvark, wat ook die eienaar is van die Baobab. Sy is die verteller en stel dikwels die tema vir die dag bekend. Sy was voorheen 'n sangeres en kan soms 'n regte diva wees. Sy's ook die bestuurder van die Doh, Ray, Mi musiekgroep. Dikwels moet sy die vrae van die ander beantwoord of help om probleme op te los.
Bones die hiëna is meeste van die tyd besig om aan een of ander plan te dink om die musiekgroeplede te vang - heel waarskynlik om hulle te eet! Sy een swakheid is musiek, so dikwels word sy planne in die wiele gery as sy aandag afgelei word deur 'n liedjie.